

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ПРАВИЛНИК**

**О МЕРАМА, НАЧИНУ И ПОСТУПКУ**

**ЗАШТИТЕ И БЕЗБЕДНОСТИ ДЕЦЕ И УЧЕНИКА**

**ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ШКОЛА**

**Фаркаждин, 2024. године**

**С А Д Р Ж А Ј**

**I ОСНОВНЕ ОДРЕДБЕ** (Члан 1.) (Члан 2.) (Члан 3.) (Члан 4.) (Члан 5.) (Члан 6.) (Члан 7.) (Члан 8.)

(Члан 9.) (Члан 10.) (Члан 11.) (Члан 12.) (Члан 13.)

**II ПРЕВЕНТИВНЕ МЕРЕ ЗАШТИТЕ И БЕЗБЕДНОСТИ У ВЕЗИ СА ОРГАНИЗАЦИЈОМ РАДА**

(Члан 14.)

Дежурство запослених, евидентирање уласка трећих лица у Школу, боравак у Школи родитеља, односно других законских заступника деце и ученика у активностима Школе и начин утврђивања њиховог идентитета (Члан 15.) (Члан 16.) (Члан 17.) (Члан 18.) (Члан 19.) (Члан 20.)

Физичка безбедност објекта (Члан 21.) (Члан 22.) (Члан 23.) (Члан 24.) (Члан 25.) (Члан 26.) (Члан 27.)

Безбедносне процедуре у Школи (Члан 28.) (Члан 29.) (Члан 30.) (Члан 31.) (Члан 32.) (Члан 33.) (Члан 34.) (Члан 35.) (Члан 36.) (Члан 37.) (Члан 38.)

**Одржавање дисциплине у школи** (Члан 39.) (Члан 40.)

Прва помоћ (Члан 41.) (Члан 42.)

Поступање ради заштите од болести (Члан 43.) (Члан 44.) (Члан 45.) (Члан 46.)

Правила за заштиту и безбедност за време остваривања образовно-васпитног рада ван Школе

Заштита и безбедност деце и ученика за време извођења екскурзија и сличних активности

 (Члан 47.) (Члан 48.) (Члан 49.)

Поступање ради заштите од физичких повреда, начин правилног коришћења машина, апарата и других наставних средстава (Члан 50.) (Члан 51.) (Члан 52.)

Одговорно поступање и пријава кварова и оштећења на инсталацијама (Члан 53.) (Члан 54.) (Члан 55.)

Контрола громобранских инсталација, заштита од пожара и одговорно поступање у случају елементарних непогода и других несрећа или других ванредних околности и ситуација

(Члан 56.) (Члан 57.) (Члан 58.) (Члан 59.)

Сарадња са комуналним службама (Члан 60.) (Члан 61.)

Планирање превентивних и интервентних програма са циљем промене понашања код деце и ученика (Члан 62.)

Годишњи програм заштите од насиља, злостављања и занемаривања и програм заштите од дискриминације и поступање у случају претње, односно сумње на постојање друге опасности по безбедност ученика (Члан 63.) (Члан 64.)

# III ОСИГУРАЊЕ ДЕЦЕ И УЧЕНИКА (Члан 65.)

# IV ЗАВРШНЕ ОДРЕДБЕ (Члан 66.) (Члан 67.)

На основу члана 108. став 1. и члана 119. став 1. тачка 1) Закона о основама о основама система образовања и васпитања („Службени гласник РС“, број 88/17, 27/18-други закони, 10/19, 6/20, 129/21 и 92/2023, у даљем тексту: Закон), члана 106. став 1. тачка 1) Статута Основне школе „Доситеј Обрадовић“ у Фаркаждину, број 272 од 26.04.2024. године, у складу са Упутством за израду акта којим установе образовања и васпитања прописују мере, начин и поступак заштите безбедности деце и ученика („Службени гласник РС“, број 67/22), a по претходно извршеној анализи потенцијалних и актуелних ризика у организацији рада школе, Школски одбор Основне школе „Доситеј Обрадовић“ у Фаркаждину, на седници одржаној 04.11.2024. године, донео је

**ПРАВИЛНИК**

**О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ ДЕЦЕ И УЧЕНИКА**

**ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ШКОЛА**

**Основне школе „Доситеј Обрадовић“ у Фаркаждину**

# I ОСНОВНЕ ОДРЕДБЕ

Члан 1.

Правилником о мерама, начину и поступку заштите и безбедности деце и ученика за време боравка у школи и свих активности које организује школа (у даљем тексту: Правилник) прописују се мере, начин и поступак заштите и безбедности деце и ученика у Основној школи „Доситеј Обрадовић“ у Фаркаждину (у даљем тексту: Школа) за време боравка у Школи и свих активности које организује Школа.

Школа доноси Правилник и спроводи мере прописане Правилником којима се осигуравају услови за безбедан боравак деце и ученика у Школи и свих активности које организује Школа, у складу са Законом, посебним законима у области образовања и васпитања и другим прописима којима се уређује област заштите и безбедности.

У прописивању мера, начина и поступака заштите и безбедности деце и ученика Школа сарађује са надлежним органима локалне самоуправе Града Зрењанина јер се, у складу са чланом 189. став 1. тачка 8) Закона, у буџету јединице локалне самоуправе обезбеђују средства за заштиту и безбедност деце и ученика.

Члан 2.

Деца и ученици имају право на заштиту и безбедност у објекту - згради и дворишту Школе, као и ван зграде и дворишта Школе, за време остваривања свих облика васпитно-образовног, односно образовно-васпитног рада (у даљем тексту: образовно-васпитног рада) и свих активности које организује Школа, у складу са Законом и Правилником.

Школа, односно запослени у Школи обезбеђују остваривање права детета и ученика у складу са законом.

Члан 3.

Деца и ученици имају право на заштиту и безбедност у Школи и од поступака друге деце, односно ученика, запослених, родитеља, односно другог законског заступника детета и ученика и трећих лица који угрожавају њихову безбедност.

Члан 4.

Деца и ученици имају право на заштиту и безбедност од елементарних непогода - поплава, земљотреса, других несрећа/удеса, катастрофа или других ванредних околности и ситуација, које могу да угрозе безбедност деце и ученика у Школи.

Члан 5.

Здравствена безбедност деце и ученика подразумева безбедност деце и ученика у смислу опште хигијене у Школи, хигијени школских просторија и школског дворишта.

Члан 6.

Заштита од насиља деце и ученика подразумева предузимање мера у циљу уважавања личности деце и ученика, заштите од свих облика дискриминације и насиља, као и мере у циљу праћења понашања деце и ученика.

Безбедност деце и ученика за време наставних и ваннаставних активности подразумева максималну заштиту права деце и ученика на уважавање личности, забрану дискриминације и омаловажавања од стране наставног и другог особља у Школи, физичког кажњавања деце и ученика и вређање, заштиту од напада и шиканирања од стране деце, ученика, запослених и других одраслих лица у Школи.

Члан 7.

Одељењске старешине, наставници и васпитачи у Школи који са децом и ученицима обрађују одговарајуће програмске садржаје обавезни су да децу и ученике упознају са опасностима с којима се могу суочити за време остваривања образовно-васпитног рада и других активности које организује Школа, као и с начином понашања којим се те опасности избегавају или отклањају.

Члан 8.

Одредбе Правилника дужни су да поштују сви запослени у Школи, друга радно ангажована лица, деца, ученици, родитељи, односно други законски заступници деце и ученика и трећа лица када се налазе у школској згради, школском дворишту или на другом месту на којем се остварује образовно-васпитни рад или друга активност коју организује Школа.

Члан 9.

Запослени, родитељи, односно други законски заступници деце и ученика, као и деца и ученици, обавезни су да директору Школе (у даљем тексту: Директор), дежурном наставнику, наставнику или другом овлашћеном лицу пријаве сваку појаву за коју посумњају да би могла да угрози безбедност деце и ученика.

Стручн сарадник – педагог у сарадњи са одељенским старешинама и васпитачима остварује увид у породичне прилике деце и ученика и када уоче промене у понашању детета и ученика или констатују да постоји недовољна брига и надзор у породици, обраћа се надлежном центру за социјални рад у циљу предузимања мера ради пружања помоћи ученику.

Члан 10.

Посебна обавеза Директора је да повремено проверава да ли се спроводе мере за остваривање заштите и безбед­ности деце и ученика.

Провера из става 1. овог члана врши се без најаве.

Члан 11.

На материју коју уређује Правилник примењују се и одредбе Правила понашања у Школи и других општих аката Школе чија је примена важна за остваривање заштите и безбедности ученика.

Члан 12.

Ради свеобухватне заштите и безбедности деце и ученика, Школа, у сарадњи са надлежним органом јединице локалне самоуправе, остварује комуникацију са релевантним институцијама на националном и локалном нивоу (органи, организације, установе, тела и др.) у реализацији заједничких активности усмерених на обезбеђивање заштите и безбедности деце и ученика.

Члан 13.

Неспровођење и непридржавање мера, начина и поступка заштите и безбедности од стране запослених у Школи, прописаних Правилником, сматра се тежом повредом радне обавезе запослених за коју се води дисциплински поступак у складу са Законом.

Дисциплинска одговорност запослених не искључује кривичну и материјалну одговорност.

Свесно непридржавање правила и мера безбедности од стране деце и ученика, прописаних Правилником, сматра се тежом повредом обавезе детета и ученика.

**II ПРЕВЕНТИВНЕ МЕРЕ ЗАШТИТЕ И БЕЗБЕДНОСТИ У ВЕЗИ СА ОРГАНИЗАЦИЈОМ РАДА**

Члан 14.

Школа утврђује превентивне мере заштите и безбедности у вези са организацијом рада, и то:

1)распоред дежурстава запослених;

2)начин евидентирања уласка трећих лица у Школу;

3)могућности боравка у Школи, односно непосредног учешћа родитеља, односно другог законског заступника детета и ученика у активностима Школе;

4)начин утврђивања идентитета лица која остварују родитељско право или имају старатељство над дететом када га одводе из Школе;

5)физичка безбедност објекта - зграде, дворишта и окружења ;

6)безбедносне процедуре у Школи, укључујући и процедуре у учионицама и другим просторијама за рад;

7)одржавање дисциплине у Школи - згради и њеном дворишту, посебно у учионици и другим радним просторијама;

8)истакнуто место за прву помоћ у Школи, као и начин поступања у ситуацији када је потребно детету и ученику указати прву помоћ или постоји сумња на потенцијални здравствени ризик или повреду детета, односно ученика;

9)поступање ради заштите од болести, посебно инфективних и поступање по препорукама надлежних здравствених органа;

 10)безбедносне процедуре/правила за заштиту и безбедност за време остваривања образовно-васпитног рада ван Школе, одласци у позоришта, посете музејима и реализација других облика ваншколских активности;

 11)поступање ради заштите од физичких повреда;

 12)начин правилног коришћења и надзор над употребом машина, апарата и других уређаја у реализацији наставе, као и алата, хемикалија и других наставних средстава;

 13)правила за одговорно поступање и пријава кварова и оштећења на инсталацијама - водоводне, канализационе, електричне и гасне мреже, котларнице и др;

 14)планирање превентивних и интервентних програма са циљем промене понашања код деце и ученика;

 15)сарадња са овлашћеним организацијама за контролу громобранских инсталација, у складу са законом;

 16)мере заштите од пожара, у складу са важећим Законом о заштити од пожара;

 17)правила за одговорно поступање у случају елементарних непогода и других несрећа и сл. или других ванредних околности и ситуација;

 18)правила за сарадњу са комуналним службама ради обезбеђења тротоара и уличног осветљења на прилазу Школи, правилног размештаја/постављања контејнера, да не ометају улаз у двориште Школе и зграду и др.;

 19)правила за сарадњу са надлежним службама ради постављања одговарајуће заштитне сигнализације на саобраћајницама на прилазу Школи;

 20)израду и реализацију годишњих програма заштите од насиља, злостављања и занемаривања и програма спречавања дискриминације у складу са Законом, важећим Правилником о протоколу поступања у установи у одговору на насиље, злостављање и занемаривање и Правилником о поступању установе у случају сумње или утврђеног дискриминаторног понашања и вређања угледа, части или достојанства личности;

 21)правила за поступање у случају претње, односно сумње на постојање друге опасности по безбедност деце и ученика.

Дежурство запослених, евидентирање уласка трећих лица у Школу, боравак у Школи родитеља, односно других законских заступника деце и ученика у активностима Школе и начин утврђивања њиховог идентитета

Члан 15.

Дежурство у Школи изводе дежурни наставници и помоћно-техничко особље, у складу са процесом наставе.

Дежурство почиње 5 минута пре почетка наставе, а завршава се 5 минута након завршетка последњег часа.

Директор доноси распоред дежурства на почетку сваке школске године и врши контролу његовог извршавања.

Распоред дежурства наставника у склопу распореда часова је саставни део Годишњег плана рада Школе.

Члан 16.

Дежурни наставници обавезни су да обављају дежурство у делу Школе предвиђеном распоредом дежурства, дужни су да идентификују и проверавају разлоге доласка трећих лица у Школу и прате њихово кретање у школској згради, да о свим уоченим променама обавештавају Директора, извршавају његове налоге и омогућују безбедан улазак и излазак деце и ученика из Школе.

Остале обавезе дежурних наставника пре почетка наставе, за време одмора и након завршетка наставе, за време боравка деце и ученика у Школи, уређени су актом којим се прописују правила понашања у Школи.

Члан 17.

Помоћно-техничко особље помаже у раду дежурним наставницима, дежура на свом радном месту и не удаљава се са њега без дозволе Директора или дежурног наставника.

У сарадњи са дежурним наставницима идентификују и проверавају разлоге доласка трећих лица у Школу и прате њихово кретање у школској згради.

Члан 18.

Обавезе одељењских старешина, васпитача, наставника и свих запослених, као и родитеља, односно других законских заступника деце и ученика за време боравка у Школи и пријем и кретање лица која долазе у Школу, забрана пушења, уношења експлозивних материја и других опасних предмета, уређени су актом којим се прописују правила понашања у школи.

Члан 19.

Просторије за пријем родитеља, однoсно других законских заступника деце и ученика и других лица су просторија школске библиотеке, канцеларија Директора, учионице када се одржавају родитељски састанци, или друга просторија по одобрењу Директора.

Родитељ, односно други законски заступник детета и ученика може боравити у Школи, односно непосредно учествовати у активностима Школе, уз сагласност Директора или васпитача, односно наставника.

Члан 20.

Идентитет лица која остварују родитељско право или имају старатељство над дететом када га одводе из Школе утврђује васпитач, одељењски старешина, предметни наставник, односно дежурни наставник, увидом у лични документ родитеља, односно другог лица које има старатељство над дететом.

**Физичка безбедност објекта**

Члан 21.

За време трајања наставе и других активности, стално су откључана само улазна врата из дворишта и капија на школском дворишту.

За откључавање капија на школском дворишту и улазних врата школе овлашћени су домар/ мајстор одржавања, чистачице и Директор.

Пре почетка наставе, домар/мајстор одржавања, односно чистачице откључавају капију на школском дворишту и улазна врата из дворишта, проверавају стање школских просторија, о томе обавештавају Директора и предузимају друге неопходне мере.

Главна улазна врата на школској згради откључавају се по потреби.

Члан 22.

Када се у Школи не изводи настава нити друге активности сва улазна врата на школској згради су закључана.

За откључавање капије и улаза на почетку радног времена у првој смени и за закључавање капије и улаза на крају радног времена задужен је домар /мајстор одржавања, односно чистачице, по овлашћењу Директора.

Члан 23.

Чистачице су дужне да свакодневно прегледају учионице и остале просторије на које су распоређене, школско двориште и улични простор око Школе у складу са задужењима и да о недостацима неодложно информишу домара/мајстора одржавања како би их он отклонио.

Домар/мајстор одржавања је дужан да редовно прати и отклања недостатке на и у објекту Школе, као и да редовно прати стање школског дворишта.

У случају да недостатке није у стању сам да отклони, домар/мајстор одржавања је дужан да обавести Директора о истим.

Члан 24.

Справе у фискултурној сали морају се одржавати у исправном стању.

Пре почетка наставне године, као и периодично у току наставне године, предметни наставник физичког и здравственог васпитања проверава стање справа у фискултурној сали и пријављује недостатке домару/мајстору одржавања и Директору.

У случају да недостатке није у стању сам да отклони, домар/мајстор одржавања је дужан да обавести Директора о истим.

Члан 25.

За праћење стања собе за предшколско васпитање и образовање и учионица одговорни су васпитачи и наставници који изводе образовно-васпитни рад и наставу у тим просторијама.

Васпитачи и наставници су дужни да редовно проверавају исправност опреме која се користи у образовно-васпитном раду и настави и да о недостацима без одлагања обавесте Директора.

Директор се стара о ангажовању стручних лица за поправку опреме.

Члан 26.

 У Школи се врше редовна дезинфекција, дезинсекција и дератизација у складу са санитарним прописима.

 У Школи се клима уређаји редовно одржавају у складу са санитарним прописима.

Члан 27.

Школа у сарадњи са надлежном службом Полицијске управе и другим службама (надлежни орган локалне самоуправе, министарство надлежно за образовање, покрајински секретаријат надлежан за послове образовања и сл.) спроводи едукацију деце и ученика о безбедности у саобраћају.

Школа ради обезбеђивања максималне безбедности деце и ученика приликом доласка у Школу и одласка из Школе у сарадњи са надлежним органом локалне самоуправе и надлежном службом Полицијске управе предузима све мере ради обезбеђивања исправне саобраћајне сигнализације у околини Школе, односно покреће иницијативе ради побољшања без­бедности у саобраћају на прилазима Школи (постављање „лежећих полицајаца“, сема­фора и других уређаја, организовање дежурства саобраћајних полицајаца и слично).

**Безбедносне процедуре у Школи**

Члан 28.

Просторије су према могућности опремљене намештајем који је базбедан за неометан рад и боравак деце и ученика.

Простор је оплемењен биљкама које не садрже токсичне материје и не изазивају алергијске реакције.

У простору у којем бораве деца и ученици се не ради са материјалом који садржи отровна испарења (лепак, лакови, фарбе).

Члан 29.

Школа у сарадњи са Лицем за безбедност и здравље на раду упознаје децу и ученике са опасностима и штетностима, као и са мерама заштите на раду, у складу са компетенцијама њиховог образовно-васпитног нивоа.

Члан 30.

Уколико је за потребе извођења наставе неопходно користити материјале који садрже отровна испарења, они се користе уз надзор наставника, при чему се осигурава безбедност ученика ношењем заштитне опреме и адвекватним руковањем материјалом и сталним проветравањем просторије.

Због безбедности деце и ученика проветравање просторија се врши док деца и ученици нису у простору.

Уколико је потребно проветрити просторију у којој бораве деца и ученици, васпитач, односно наставник осигурава безбедност деце и ученика распоредом седења у учионици и сталним надзором деце и ученика.

Члан 31.

Машине, апарати и алати у Школи користе се, прегледају и чувају у складу са прописима који регулишу безбедност и здравље на раду.

Члан 32.

Уређаји, други предмети и материје који се користе у наставном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот и/или здравље деце и ученика.

Средства за одржавање хигијене, прибор и алат чистачице су дужне да носе са собом и по завршетку посла га врате на за то предвиђено место.

Складиштење и чување средстава за одржавање хигијене просторија и за дезинфекцију мора се вршти у складу са декларацијом издатом од стране произвођача. Иста, када нису у употреби, морају бити под кључем, како би се спречила ненаменска употреба.

Члан 33.

Наставник који организује допунски, додатни час или неке друге активности, дужан је да брине о боравку ученика од почетка до краја ових активности.

Члан 34.

О безбедности деце и ученика у фискултурној сали и правилној употреби справа старају се васпитачи, наставници разредне наставе и предметни наставник физичког и здравственог васпитања.

Члан 35.

Образовно-васпитни рад и настава на отвореном када је превише висока спољна температура ваздуха изводе се на местима која пружају природну хладовину, у школском дворишту и оближњим парковима.

Васпитачи и наставници који обезбеђују образовно-васпитни рад и наставу на отвореном старају се да деца и ученици носе адекватну одећу, заштиту на глави и да уносе довољно течности.

У току зимских месеци активности деце и ученика на отвореном су краће и васпитачи и наставници се старају да су деца и ученици адекватно обучени и заштићени од хладноће. .

Члан 36.

За одржавање безбедности кретања у школском дворишту у случајевима снежних наноса одговорни су домар/мајстор одржавања и чистачице који треба да очисте стазе и прилазе и поспу средство које спречава стварање поледице и клизање.

Члан 37.

Забрањен је улаз у школско двориште и кретање кроз школско двориште моторним возилима и возилима микромобилности, осим у случајевима достава за потребе Школе, одношења смећа, или у другим оправданим ситуацијама уз поштовање безбедности свих, по одобрењу Директора.

Члан 38.

Школа може, по одлуци Савета родитеља Школе, а у зависности од обезбеђених финасијских средстава, за сваку школску годину ангажовати додатну службу за физичко и техничко обезбеђење деце, ученика и објекта.

Обавезе додатне службе физичко – техничког обезбеђења у случају из става 1. овог члана утврђују се посебним уговором.

**Одржавање дисциплине у Школи**

Члан 39.

За одржавање дисциплине у учионицама и другим радним просторијама, као и у дворишту Школе за време трајања часа одговорни су васпитачи и предметни наставници, а за време одмора деца, ученици, дежурни наставници и сви запослени.

Члан 40.

За свако непоштовање дисциплине у Школи, деца, ученици и запослени одговорни су у складу са општим актима Школе.

Прва помоћ

Члан 41.

У Школи се налазе ормарићи са комплетом за прву помоћ и на њима су видно истакнути бројеви телефона хитне помоћи, полиције, ватрогасаца, надлежног дома здравља и бројеви лица за безбедност и здравље на раду и лица у Школи које је оспособљено за пружање прве помоћи.

Члан 42.

У случају повреде детета, ученика или запосленог у Школи, васпитач, наставник, дежурни наставник, односно други запослени у Школи затражиће прву помоћ од лица у Школи које је оспособљено за пружање прве помоћи.

У случају да се изненада погорша или угрози здравствено стање детета или ученика васпитач, односно дежурни наставник ће предузети мере, односно позвати службу Хитне помоћи, обавестити о томе родитеља, односно другог законског заступника детета, односно ученика, обавестити Директора или одељењског старешину и то евидентирати у књизи дежурства. Ако дежурни наставник није у могућности да реагује, други наставник, односно запослени у Школи који се нађе у односној ситуацији, предузеће мере у складу са претходно описаним корацима.

У случају здравственог проблема детета или ученика који захтева интервенцију службе хитне медицинске помоћи, такву да је неопходно да се дете, односно ученик трансферише до надлежне здравствене установе, Директор ће задужити неког од запослених који ће у датим околностима бити у пратњи детета, односно ученика ако није било могуће обезбедити присуство родитеља, односно другог законског заступника детета, односно ученика.

Поступање ради заштите од болести

Члан 43.

Ради остваривања заштите и безбедности деце и ученика од болести и ширења заразе, Школа:

 1)се стара о уредности и чистоћи школских просторија и школског дворишта, у складу са санитарно-хигијенским прописима и мерама;

 2)води бригу о обављању прописаних лекарских и санитарних прегледа запослених и деце, односно ученика;

 3)поступа по мерама надлежних органа наложеним у складу са прописима у области здравства;

 4)о заштити здравља, препознавању заразних болести, болести зависности и сл. превентивно одржава предавања, презентације на ту тему, а о свему наведеном говори се и на часовима одељењског старешине;

 5)у случају промена код детета, односно ученика које се односе на његово здравствено стање, васпитач, односно одељењски старешина обавештава родитеља, односно другог законског заступника детета, односно ученика, предузима хитне мере уколико су неопходне и сарађује са школским лекаром и надлежним здравственим институцијама;

 6)родитеља, односно другог законског заступника детета, односно ученика чије здравствено стање, према процени Директора, васпитача, наставника или стручног сарадника - педагога, може представљати опасност за другу децу, ученике и запослена лица, обавезује да такво дете, односно ученика одведе на одговарајући преглед и забрањује му долазак на наставу и друге активности које организује Школа, док надлежни лекар не потврди да опасност не постоји.

Члан 44.

 Деца, односно ученици су дужни да се у простору Школе понашају тако да испуњавају хигијенске и санитарне стандарде и да буду чисти и уредни.

Члан 45.

Дете, односно ученика чије здравствено стање, према налазу надлежног лекара, представља опасност за осталу децу, ученике и запослена лица, родитељи, односно други законски заступници не смеју слати на наставу нити на друге активности у организацији Школе.

Члан 46.

Услучају појаве инфективне болести у Школи, сви запослени су, у случају непосредног сазнања, дужни да без одлагања обавесте Директора.

У случају из става 1. овог члана Директор без одлагања обавештава надлежног лекара, односно Завод за јавно здравље и све надлежне институције (просветну инспекцију, санитарну инспекцију, инспекцију рада и др.).

Правила за заштиту и безбедност за време остваривања образовно-васпитног рада ван Школе

Заштита и безбедност деце и ученика за време извођења
екскурзија и сличних активности

Члан 47.

У реализацији наставних и ваннаставних активности ван Школе, за време екскурзије, стручних посета, такмичења, спортских активности везаних за школу и слично, Школа је у обавези да благовремено пријави свако путовање деце, односно ученика како би надлежни орган полицијске управе обавио преглед ангажованих аутобуса и старао се о безбедности деце и ученика за време трајања путовања.

Приликом избора понуђача за извођење екскурзија, Школа ће посебну пажњу посветити његовој оспособ­љености за остваривање заштите и безбедности деце и ученика за време активности која се организује.

Оспособљеност понуђача за остваривање заштите и безбедности деце и ученика одно­си се нарочито на:

 1)поседовање одговарајуће лиценце за рад;

 2)кадровску и техничку опремљеност за организовање путовања деце и ученика;

 3)кадровску и техничку опремљеност за остваривање заштите и безбедности деце и ученика у објекту у којем су смештени (физичко и техничко обезбеђење објекта, обез­беђена медицинска помоћ и слично);

 4)квалитет смештаја и исхране деце и ученика.

Члан 48.

Одељењски старешина или васпитач, односно стручни вођа екскурзије и задужени наставник за извођење ваннаставне активности, обавезни су да воде рачуна о здрављу деце и ученика, о смештају и исхрани, о угодном и сигурном превозу, о безбедности, о облачењу прилагођеном временским приликама и другим околностима од утицаја на здравље и безбедност деце и ученика.

Ако за време екскурзије или ваннаставних активности неко од деце и ученика теже оболи или се теже повреди, стручни вођа екскурзије, одељењски старешина или васпитач, односно наставник задужен за извођење ваннаставне активности, дужни су да му обезбеде лекарски преглед, а по потреби и смештај у болницу или другу здравствену организацију. О смештају детета, односно ученика у болницу обавезно се обавештавају родитељи, односно други законски заступници детета, односно ученика и Директор.

Члан 49.

Подзаконским актом о организацији и остваривању наставе у природи и екскурзије у основној школи који доноси министар надлежан за образовање прописују се ближи услови и уређују питања од значаја за организацију и остваривање наставе у природи и екскурзије у основној школи.

Поступање ради заштите од физичких повреда, начин правилног коришћења машина, апарата и других наставних средстава

Члан 50.

Ради заштите од физичких повреда чистачице воде рачуна да подови нису клизави или стављају одговарајућу ознаку као упозорење на клизав под.

Приликом набавке школског намештаја води се рачуна да се не набавља намештај оштрих ивица.

Члан 51.

Правилно коришћење и надзор над употребом машина, апарата, алата и других наставних средстава, као и редовна провера исправности машина, апарата и других уређаја, врше се у складу са прописима који регулишу безбедност и здравље на раду и Правилником.

Члан 52.

У Школи се употребљава заштитна опрема чије коришћење је одређено прописима који регулишу безбедност и здравље на раду.

За контролу употребе заштитне опреме одговорно је Лице за безбедност и здравље на раду ангажовано од стране Школе.

**Одговорно поступање и пријава кварова и оштећења на инсталацијама**

Члан 53.

За реаговање ради заштите и безбедности и пријаву надлежним службама кварова на водоводним, канализационим, електричним и другим инсталацијама, котларници, одговоран је домар/мајстор одржавања.

Домар/мајстор одржавања је дужан да свакога дана на почетку рада изврши преглед свих просторија и увери се у исправност инсталација и постојању услова за несметан рад.

Уколико домар/мајстор одржавања примети неке неправилности дужан је да их отклони у најкраћем року, а ако није у могућности да то сам уради, да одмах обавести Директора.

За санирање већих кварова домар/мајстор одржавања ће се у сарадњи са Директором постарати да се ангажује одговарајућа служба.

Чистачице су дужне да после завршеног рада обиђу све просторије и у њима отклоне опасности које би могле да проузрокују пожар, експлозију или неку другу несрећу (искључити електро-уређаје, уклонити запаљиве течности и други лако запљиви материјал и сл.).

Члан 54.

Делови под електричним напоном морају бити означени тако да упозоравају на опасност од електричне струје и закључани.

Опасна места морају бити означена ознаком „ОПАСНО ПО ЖИВОТ; ВИСОКИ НАПОН“ и слично.

Члан 55.

Сви запослени, деца и ученици обавезни су да без одлагања обавесте домара/ мајстора одржавања, чистачице или Директора о уоченим променама на водоводним, канализационим, електричним и/или другим инсталацијама, које могу угрозити безбедност.

**Контрола громобранских инсталација, заштита од пожара и одговорно поступање у случају елементарних непогода и других несрећа или других ванредних околности и ситуација**

Члан 56.

Школа је у обавези да врши редовну контролу громобранске инсталације од стране овлашћених организација и да поседује уредну документацију о томе.

Члан 57.

У циљу заштите деце и ученика и запослених, у Школи се спроводе мере заштите од пожара предвиђене законом и подзаконским актима који регулишу материју заштите од пожара, а које подразумевају обезбеђеност Школе довољним бројем ватрогасних апарата, основну обуку запослених из области заштите од пожара и редовну контролу обучености запослених у сарадњи са одговарајућом службом надлежне Полицијске управе.

Основну обуку запослених из области заштите од пожара врши лице које у оквиру Школе обавља послове спровођења превентивних мера заштите од пожара.

Школа има прописан План заштите од пожара, са планом евакуације, којим су одређене техничке и организационе мере ради обезбеђења заштите од пожара у датим условима.

Члан 58.

Лице које у оквиру Школе обавља послове спровођења превентивних мера заштите од пожара стара се за то да су увек предузете све мере заштите од пожара које су прописане законом и подзаконским актима који регулишу материју заштите од пожара.

Контролу исправности, односно периодични преглед и испитивање, односно сервисирање апарата за гашење пожара врши посебно правно лице, ангажовано уговором.

Члан 59.

Поступање у случају елементарних непогода и других несрећа или других ванредних околности и ситуација уређује се планом заштите и спасавања Школе.

**Сарадња са комуналним службама**

Члан 60.

Школа сарађује са надлежним комуналним службама ради обезбеђења тротоара и уличног осветљења на прилазу Школи.

 Школа сарађује са надлежним комуналним службама ради правилног размештаја/постављања контејнера, да не ометају улаз у школско двориште и зграду.

Члан 61.

Школа сарађује са надлежним службама ради постављања одговарајуће заштитне сигнализације на саобраћајницама на прилазу Школи.

**Планирање превентивних и интервентних програма са циљем промене понашања**

**код деце и ученика**

Члан 62.

Са циљем промене понашања код деце и ученика, а ради обезбеђивања њихове безбедности и заштите Школа сачињава превентивне и интервентне програме прописане Законом о основама система образовања и одговарајућим подзаконским актима.

Превентивни и интервентни програми саставни су део Школског програма и Годишњег плана рада Школе.

**Годишњи програм заштите од насиља, злостављања и занемаривања и програм заштите од дискриминације и поступање у случају претње, односно сумње на постојање друге опасности по безбедност ученика**

Члан 63.

Програм превенције дискриминације и дискриминаторног понашања и вређања угледа, части или достојанства личности и Програм заштите од насиља, злостављања и занемаривања саставни су део Школског програма и Годишњег плана рада Школе.

О остваривању програма из става 1. стара се Тим за заштиту од дискриминације, насиља, злостављања и занемаривања, као и сви запослени у Школи, у складу са протоколом који регулише заштиту од насиља, злостављања и занемаривања и правилником који регулише поступање у случају сумње или утврђеног дискриминаторног понашања и вређања угледа, части или достојанства личности.

Остваривању овог вида заштите и безбедности деце и ученика служе поштовање одредаба Правила понашања у школи и активности Тима за заштиту од дискриминације, насиља, злостављања и занемаривања.

Члан 64.

О постојању претње, односно сумње на постојање друге опасности по безбедност деце и ученика Школа ће без одлагања обавестити надлежну Полицијску управу, односно другу надлежну институцију.

# III ОСИГУРАЊЕ ДЕЦЕ И УЧЕНИКА

Члан 65.

Школа на почетку сваке школске године упознаје родитеље, односно друге законске заступнике деце, односно ученика са могућношћу осигурања деце и ученика од последица несрећног случаја (незгоде) које се могу евентуално десити и са условима под којима се врши осигурање.

Уколико постоји заинтересованост родитеља, односно других законских заступника деце, односно ученика Школа ће бити посредник између њих и осигуравајуће организације, како би родитељ, односно други законски заступник детета, односно ученика уплатом премије осигурања, омогућио свом детету заштиту од свих ризика у свакодневном животу (у Школи, код куће, на путу, екскурзији, летовању и сл.).

#

# IV ЗАВРШНЕ ОДРЕДБЕ

Члан 66.

Даном ступања на снагу овог Правилника престаје да важи Правилник о мерама, начину и поступку заштите и безбедности ученика за време боравка у школи и свих активности које организује Основна школа „Доситеј Обрадовић“ Фаркаждин, број 379 од 30.06.2022. године.

Члан 67.

Овај Правилник ступа на снагу осмог дана од дана објављивања на огласној табли Школе.

У Фаркаждину, 04.11.2024. године

 **Председник Школског одбора**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Борислава Ивков**

\* Овај Правилник је објављен на огласној табли Школе 04.11.2024. године

 Секретар Школе

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Стеван Џелетовић